360 nordjyder der skulle have været på ferie sydpå søndag må nu indstille sig på at blive hjemme

Aarhus Charter skulle søndag have sendt to fyldte Cimber-fly med i alt 360 passagerer til blandt andet Santorini. Men med flyselskabets konkurs, så finder de to flyvninger ikke sted. Der er ellers blevet arbejdet på højtryk for at finde alternative løsninger, men det er ikke lykkedes at finde nye rejseruter til de solhungrende nordjyder.